Slanghoekvallei 'n onontginde juweel propvol glans | PlaneetWyn
Dins, 16/07/2013 - 09:40 — Johann Crafford
Eerlik, natuurlik, opreg, byna onaangeraak deur kommersiële aktiwiteite. En dis nie net die vallei nie, maar ook sy mense ... en sy wyne. Gasvry en gulhartig, dis die Slanghoekvallei se mense én sy wyne!
ONDER: En die vallei bied nie net heerlike wyn, smaaklike kos, asemrowende natuurskoon en gulhartige mense nie, daar's ook hope te doen vir die adrenalienverslaafdes.
BO & ONDER: Die Platbos Log Cabins bied weelderige gerief in 'n rustige en natuurskone omgewing. Bo is 'n blik op die binnekant en onder 'n uitsig oor die omgewing vanaf die dek.
Die eerste aand in die vallei was ons bevoorreg om deur Stanley en Ria Louw van Opstal onthaal te word. En sommer met die intrapslag het ons geweet, hier gaan ons lekker kuier! Gaaf, gasvry en gulhartig, dis die Louws van Opstal. Terwyl Stanley gebraai het, het ons soos ou bekendes gekuier met Opstal se heerlike lafenis uit die kelder ... en die reuse-boerboel Oscar aan my voete!
LINKS: Jors Troelie en die pragtige Ivy du Toit tydens die proe. 'n Dametjie wat sulke lekker wyn maak, verdien mos 'n drukkie ... selfs al is dit van 'n grysbaard!
BO: Opstal se kelder/proelokaal/restaurant-kompleks bied nie net puik kos en wyn nie, maar ook asemrowende uitsigte oor die vallei en die Slanghoekberge. Die pad wat soos 'n slang regdeur die vallei kronkel, is in die voorgrond.
BO: Die groepie besoekers uit Mpumalanga wat die "blend & bottle"-sessie by Slanghoek-kelder gate uit geniet het. Agter staan die twee wynmakers wat ons touwys gemaak het.
BO: Die Slanghoekvallei in al sy glorie. As jy dit nog nie self gesien en ervaar het nie, weet jy nie wat jy mis nie. Doen jouself dus 'n GROOT guns en gaan kuier daar.